בס"ד, ערב יום הכיפורים תשפ"ה – מחר יהיה האות הזה

בבא בתרא דף ק"ח, פתיחה להלכות נחלה וירושה

**א.**

1. **בבא בתרא, דף ק"ח:** "יש נוחלין ומנחילין".
2. **רשב"ם שם:** "יש - קרובים שנוחלין את קרוביהם כשמתים וגם אם הם מתים מנחילין להם את ממונם, דהיינו ששניהם נוחלין זה את זה והאי דלא קתני יש נוחלין זה את זה היינו משום דבעי למיתני סיפא נוחלין ולא מנחילין תנא נמי רישא נוחלין ומנחילין".
3. **במדבר כ"ז:** "(ח) וְאֶל בְּנֵי יִשְׂרָאֵל תְּדַבֵּר לֵאמֹר אִישׁ כִּי יָמוּת וּבֵן אֵין לוֹ **וְהַעֲבַרְתֶּם** אֶת נַחֲלָתוֹ לְבִתּוֹ: (ט) וְאִם אֵין לוֹ בַּת **וּנְתַתֶּם** אֶת נַחֲלָתוֹ לְאֶחָיו: (י) וְאִם אֵין לוֹ אַחִים וּנְתַתֶּם אֶת נַחֲלָתוֹ לַאֲחֵי אָבִיו: (יא) וְאִם אֵין אַחִים לְאָבִיו וּנְתַתֶּם אֶת נַחֲלָתוֹ לִשְׁאֵרוֹ הַקָּרֹב אֵלָיו מִמִּשְׁפַּחְתּוֹ וְיָרַשׁ אֹתָהּ וְהָיְתָה לִבְנֵי יִשְׂרָאֵל לְחֻקַּת מִשְׁפָּט כַּאֲשֶׁר צִוָּה ה' אֶת מֹשֶׁה".
4. **דברים כ"א:** "(טז) וְהָיָה בְּיוֹם **הַנְחִילוֹ** אֶת בָּנָיו אֵת אֲשֶׁר יִהְיֶה לוֹ לֹא יוּכַל לְבַכֵּר אֶת בֶּן הָאֲהוּבָה עַל פְּנֵי בֶן הַשְּׂנוּאָה הַבְּכֹר: (יז) כִּי אֶת הַבְּכֹר בֶּן הַשְּׂנוּאָה יַכִּיר לָתֶת לוֹ פִּי שְׁנַיִם בְּכֹל אֲשֶׁר יִמָּצֵא לוֹ כִּי הוּא רֵאשִׁית אֹנוֹ לוֹ מִשְׁפַּט הַבְּכֹרָה".
5. **אבן עזרא שם:** "ביום הנחילו את בניו - בבריאות גופו. או ביום מותו, והוא שכיב מרע. או בית דין ינחילו".
6. **בבא בתרא, דף קי"ג:** "דתניא: והיתה לבני ישראל לחוקת משפט - אורעה כל הפרשה כולה להיות דין".
7. **אנציקלופדיה תלמודית כרך כ"ה, ערך ירושה:** "מצות עשה לדון בדיני נחלות כדין התורה, שנאמר: איש כי ימות ובן אין לו והעברתם את נחלתו לבתו, ואם אין לו בת וגו', וסוף הפרשה: והיתה לבני ישראל לחקת משפט כאשר צוה ה' את משה, ונמנית במניין המצוות. ויש מונים [התשב"ץ] כל דיני ממונות, ונחלות בכלל, במצות עשה אחת: בצדק תשפט עמיתך, שאין אצלנו צדק אחר אלא מה שאמרה תורה".

**ב.**

1. **רמב"ם נחלות, ו' א':** "אין אדם יכול להוריש למי שאינו ראוי ליורשו ולא לעקור הירושה מן היורש אף על פי שזה ממון הוא, לפי שנאמר בפרשת נחלות והיתה לבני ישראל לחוקת משפט לומר שחוקה זו לא תשתנה ואין התנאי מועיל בה, בין שצוה והוא בריא בין שהיה שכיב מרע בין על פה בין בכתב אינו מועיל".
2. **חדושי הגרי"ז מסכת נזיר דף י"א (וכעין זה ברכת שמואל ב"מ ל"ט בשם הגר"ח):** "ונראה בזה דהנה צ"ב בהא דאין תנאי מועיל בירושה משום דכתיב בה "לחוקת משפט", אם זהו ילפותא דדבר זה א"א לשנות כיון דחוקה היא ואין בזה דין דדבר שבממון תנאו קיים דכן צריך להיות וא"א לשנות, או דלמא משום הכי אין מועיל בה תנאי משום דלא הוי דבר שבממון כי אם חוקת משפט, כלומר הקרא הפקיע את זה מדין ממון ונתן לזה דין חוקת משפט, והוי דין ככל דיני התורה ולא דבר שבממון".
3. **חידושי הרשב"א, בבא קמא דף ק"ח:** "האומר לבנו קונם שאתה נהנה לי אם מת יירשנו. דעכשיו אינו נהנה ממנו אלא יורש ממנו נכסים מכח ירושתו שהורישו רחמנא ואינו דומה לככרי עליך ונותנה לו במתנה דאסיקנא בריש פרק אין בין המודר (ל"ה א') שאסורה עליו אא"כ יד אחר באמצע כגון שמכרה או נתנה לאחר דכל שבא מן המדיר למודר אף על פי שבשעה שהוא נהנה ממנו אינו של מדיר אסור דנהנה ממנו חשבינן לי', הכא שאני שאינו נהנה ממנו אלא משל שמים שירש נכסים אלו עם מיתת האב".
4. **ספר החינוך, מצוה ת':** "משרשי המצוה, כדי שידע האדם ויתבונן כי העולם ביד אדון משגיח על כל בריותיו, וברצונו וחפצו הטוב זוכה כל אחד ואחד מבני העולם בחלק הנכסים שהוא משיג בעולמו, ומתנתו ברוך הוא מבורכת שתמשך לעולם לאשר יתננה לו, אם לא כי מחטא הקדמוני נקנסה מיתה בעולם, ומפני סילוק גופו אינו בדין להיות הפסק למתנת האל המבורכת, אבל תתפשט מאליה בגוף המשתלשל ממנו שזהו בנו או בתו".

**ג.**

1. **רמב"ם מלכים, א' ז':** "ולא המלכות בלבד אלא כל השררות וכל המינויין שבישראל ירושה לבנו ולבן בנו עד עולם, והוא שיהיה הבן ממלא מקום אבותיו בחכמה וביראה".
2. **מנחות, דף צ"ב:** "כל קרבנות היחיד טעונין סמיכה ... והיורש סומך".
3. **במדבר כ"ז, שם:** "לָמָּה יִגָּרַע שֵׁם אָבִינוּ מִתּוֹךְ מִשְׁפַּחְתּוֹ כִּי אֵין לוֹ בֵּן תְּנָה לָּנוּ אֲחֻזָּה בְּתוֹךְ אֲחֵי אָבִינוּ".
4. **דברים כ"ה:** "וְהָיָה הַבְּכוֹר אֲשֶׁר תֵּלֵד יָקוּם עַל שֵׁם אָחִיו הַמֵּת וְלֹא יִמָּחֶה שְׁמוֹ מִיִּשְׂרָאֵל".
5. **פרשת ואתחנן:** "רַק הִשָּׁמֶר לְךָ וּשְׁמֹר נַפְשְׁךָ מְאֹד פֶּן תִּשְׁכַּח אֶת הַדְּבָרִים אֲשֶׁר רָאוּ עֵינֶיךָ וּפֶן יָסוּרוּ מִלְּבָבְךָ כֹּל יְמֵי חַיֶּיךָ וְהוֹדַעְתָּם לְבָנֶיךָ וְלִבְנֵי בָנֶיךָ ... וְשִׁנַּנְתָּם לְבָנֶיךָ וְדִבַּרְתָּ בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ".
6. **ויקרא ט"ז:** "וְכִפֶּר הַכֹּהֵן אֲשֶׁר יִמְשַׁח אֹתוֹ וַאֲשֶׁר יְמַלֵּא אֶת יָדוֹ לְכַהֵן תַּחַת אָבִיו וְלָבַשׁ אֶת בִּגְדֵי הַבָּד בִּגְדֵי הַקֹּדֶשׁ".
7. **דגל מחנה אפרים שם:** "ואיזה כהן? אשר ימשח אותו היינו שה' יתברך משחו לגדולה ויצו אותו להיות לנגיד על ישראל עמו ... ואשר ימלא את ידו היינו רשותו כלומר שימלא כל רשותו וחפצו ורצונו רק לכהן תחת אביו שבשמים ולא יהיה לו שום רצון אחר, ואיש צדיק כזה ולבש בגדי הבד בגדי הקודש".